open-index/open-wikipedia-markdown huggingface dataset:
Jan Willy Hopland

**Jan Willy Hopland** (født 3. juni 1939) er en norsk siviløkonom. Han har utdanningen sin fra Universität Mannheim i Tyskland og diplom INSEAD/MBA fra Fontainebleau i Frankrike. Han var daglig leder for Skogbrukets og Skogindustriens Forskningsråd og deretter direktør i Berger Langmoen AS. I 1979 ble han konsernsjef i Forenede Gruppen, en stilling han hadde til 1993. Fra 1994 var han administrerende direktør i Statens Bankinvesteringsfond fram til det ble avviklet i 2004. Siden har han hatt ulike styreverv.

## Kilder
* *Jan Willy Hopland 75 år.* Omtale i Aftenposten 3. juni 2014 side 59
CIVETS

**CIVETS** er et begrep som benyttes om seks av verdens framvoksende markeder: Colombia, Indonesia, Vietnam, Egypt, Tyrkia og Sør-Afrika. Disse grupperes sammen fordi de regnes for å ha ekstra gode forutsetninger for økonomisk vekst, blant annet «en variert og dynamisk økonomi» og «ei ung, voksende befolkning».

## Referanser


## Eksterne lenker
* «Geoghegan digests and delivers new acronym», *The Telegraph*, 12. juli 2010.
* «CIVETS – The Next Big Emerging Markets?», Dailymarkets.com, 3. august 2010.
Far faller

***Far faller*** er det 25. albumet med Bjørn Eidsvåg. Albumet ble utgitt 21. oktober  2013.

## Sporliste
#«Far faller»
#«Stadig på leit»
#«På rett kjøl» 
#«Eg vil ikkje dø»
#«Kvinnen»
#«Så kom den til oss»
#«Et langt adjø»
#«Under radaren»
#«Chelsea»
#«Gud med liten g»
#«Så godt me kan»

## Medvirkende
*Anders Engen
*Bjørn Holm
*David Wallumrød
*Kurt Nilsen (medvokalist i «På rett kjøl»)

## Eksterne lenker
*
Framvoksende marked

Et **framvoksende marked** (fra engelsk *emerging market*) er et land som har noen av egenskapene til et utvikla marked, men som fremdeles ikke er det. De to største framvoksende økonomiene i verden er Kina (unntatt Hongkong og Macao) og India. De fem største omtales ofte som BRICS-landa: Brasil, Russland, India, Kina og Sør-Afrika. De fire påfølgende kalles for MINT-landa: Mexico, Indonesia, Nigeria og Tyrkia.

Begrepet *emerging market* stammer fra 1981, og ble oppfunnet av Antoine van Agtmael. Mange mener at begrepet nå er utdatert, siden mange av markedene som opprinnelig ble kalt framvoksende, nå er en viktig del av verdensøkonomien.

## Referanser
Steiger (øl)

**Steiger** er et ølmerke som stammer fra byen Vyhne i Slovakia. Bryggeriet har en historie tilbake til 1473 og er Slovakias eldste eksisterende bryggeri. Ølets historie går tilbake til munker fra Jesuittordenen.

## Produkter
## Øl
Bryggeriet produserer de følgende ølsortene:
* Steiger 10% svetlý (lyst øl), 4% alkohol
* Steiger 11% svetlý (lyst øl), 4,5% alkohol
* Steiger 11% tmavý (mørk øl), 4,5% alkohol
* Steiger 12% svetlý (lyst øl), 5% alkohol
* Steiger Free - Nealkoholické pivo (lyst øl), Alkoholfritt
* Steiger Dark Free - Nealkoholické tmavé pivo (mørk øl), Alkoholfritt
* Kachelmann 8% svetlý (lyst øl), 3% alkohol
* Sitňan 12% svetlý (lyst øl), 5% alkohol
* HELL 11% svetlý (lyst øl), 4,5% alkohol

Sreiger a.s. eier og styrer også ølmerke Stein fra Bratislava. I 2007/2008 flyttet bryggeriet Stein fra hovedstaden til Vyhne.
## Referanser


## Eksterne lenker
* 
* Mer om Steiger på pivobierale
* Mer om Steiger på pivniobzor.cz(tsjekkisk)
40-tal (tidsskrift)

***40-tal*** var et svensk litteraturtidsskrift som ble utgitt av Bonniers förlag i årene 1944–1947. 

Rdaksjonen bestod til å begynne med Werner Aspenström, Lennart Göthberg og Claes Hoogland, seinere også Mårten Edlund og Gustaf Rune Eriks. Fra høsten 1946 var Aspenström, Hoogland og Stig Dagerman redaksjonensmedlemmene.

Tidsskriftet var et sentralt og betydningsfullt forum for forfatterne innen førtitallismen med såvel skjønnlitterære bidrag som essayer og debattartikler. Den strebet allikevel ikke etter å lansere noe felles litterært program eller manifest for den førtitallistiske litteraturen. I det første nummeret i 1944 ble det deklarert: 

Til tross for dette manglet ikke prinsipielle programerklæringer av enkeltforfattere. Lars Ahlin lanserte sin estetikk i essayet *Om ordkonstens kris* (1945:1). Stig Dagerman skrev om konflikten mellom dikterens sosiale og kunstneriske samvittighet i *Diktaren och samvetet* (1945:6). Gösta Oswald lanserte et program for nysymbolisme i *Nysymbolismen. En förinnerligad objektivism* (1946:5). Werner Aspenström problematiserte den absurde livsholdningen og presenterte en motsetningenes filosofi i *Myten om människan* (1947:4). 

Den unge Lennart Göthberg forsøkte i flere artikler å ringa inn og skille ut framtredende tidstypiske drag i den nye litteraturen og ble på den måten tidsskriftets og førtitallsgenerasjonens sentrale kritiker og fortolker. Tidens vitale og polemiske debattklima gjenspeiles i *40-tal* der talsmenn konsekvent forsvarte den førtitallistiske litteraturen, men samtidig lot meningsmotstandere komme til orde. Oversettelser og introduksjoner av utenlandske modernister og filosofer som Albert Camus, Jean-Paul Sartre, Stephen Spender og T.S. Eliot forekom også. Karl Vennbergs essayer om Franz Kafka befestet Kafkas sentrale posisjon for førtitallismens litteraturklima.   

Utover de nevnte skribentene skrev blant andre Sven Alfons, Axel Liffner og Erik Lindegren. Også kunstnere som Arne Jones og Lennart Rodhe medvirket med illustrasjoner.

## Referanser


## Kilder
*''Svenskt litteraturlexikon'' (1970)
*

## Eksterne lenker
* Urban Bramberg: ''Tidskriften 40-tal''
Zvjezdan Misimović

**Zvjezdan Misimović** (født 5. juni 1982 i München, Vest-Tyskland) er en tyskfødt bosnisk fotballspiller, som spiller som midtbanespiller for Guizhou Renhe i den øverste kinesiske divisjonen. Før det spilte Misimović i den russiske klubben Dynamo Moskva, hvor det ble til 44 kamper. Han har tidligere opptrådt for VfL Wolfsburg, VfL Bochum, FC Bayern München, Galatasaray SK og 1. FC Nürnberg.

Med Bayern München vandt Misimović i 2003 både det tyske mesterskapet og DFB-Pokal-tittelen, mens han med VfL Wolfsburg ble mester i 2009. Titlene hos Bayern ble dog vunnet som reserve, mens han spilte en viktig rolle i Wolfsburgs mesterskap.

## Landslag
Misimović står (pr. 19. mars 2014) notert for 81 kamper og 26 scoringer for Bosnia-Hercegovinas landslag, som han også er visekaptein for. Han debutert for landslaget i 2004.

## Titler
**[[Bundesligaen]]**
* 2002–2003 med Bayern München
* 2008–2009 med VfL Wolfsburg

**[[DFB-Pokal]]**
* 2003 med Bayern München

## Eksterne lenker
* 
*  
*  Spillerinfo på fussballdaten.de
If I Stay

***If I Stay*** er en amerikansk dramafilm fra 2014. Filmen er regissert av R. J. Cutler, og har Chloë Grace Moretz i hovedrollen som Mia Hall.

Filmen er basert på den bestselgende romanen med samme navn av Gayle Forman, som også har skrevet manuset til filmen. 

## Handling
Den talentfulle musikeren Mia Hall (Chloë Grace Moretz) trodde at den vanskeligste avgjørelsen hun noen gang ville ta var å enten følge sine musikalske drømmer på Juilliard eller å følge en annen vei for å være med sitt livs kjærlighet, Adam (Jamie Blackley). Men det som skulle være en bekymringsløs familiereise endrer alt, når Mia og familien havner i en bilulykke. Fanget mellom liv og død, har Mia kun én avgjørelse igjen å ta, som ikke bare vil bestemme fremtiden hennes, men også hennes endelige skjebne.

## Rolleliste
* Chloë Grace Moretz som Mia Hall
* Mireille Enos som Kat Hall
* Jamie Blackley som Adam Wilde
* Liana Liberato som Kim Schein
* Joshua Leonard som Denny Hall
* Jakob Davies som Teddy Hall
* Lauren Lee Smith som Willow
* Aliyah O'Brien som Ernt
* Stacy Keach som Grandpa
* Aisha Hinds som Nurse Ramirez

## Eksterne lenker
* 
*
Gone Girl

***Gone Girl*** er en amerikansk thriller fra 2014 regissert av David Fincher.

Filmen handler om Nick Dunnes, en mann hvis kone nylig har forsvunnet. Hele saken utvikler seg til et media-sirkus - og når han begynner å lyve og oppfører seg merkelig, begynner folk å lure på om Nick selv var innblandet i forsvinningen. Hovedrollene spilles av Ben Affleck og Rosamund Pike. Filmen er basert på den bestselgende romanen *[[Flink pike (roman)|Flink pike]]* av Gillian Flynn, som også har skrevet manuset til filmen. 

Filmen ble godt mottatt av anmelderne og ble en stor publikumsuksess.

## Handlingsreferat
På deres femte bryllupsdag vender lærer Nick Dunne hjem, og oppdager at hans kone Amy har forsvunnet. Forsvinningen hennes får snart veldig mye pressedekning, ettersom Amy var inspirasjonen når foreldrenes hennes skrev de populære Amazing Amy-barnebøkene. Men etterforsker Rhonda Boney oppdager snart forskjellige, dårlig skjulte, bevis på en slåsskamp i hjemmet deres. Mistankene vokser snart rundt ektemannen Nick, hvis tilsynelatende apati blir tolket av media som karakteristisk for en sosiopat. Til og med hans tvillingsøster Margo er usikker på om Nick faktisk er uskyldig eller ikke.

Tidligere avslørte Amy for Nick at «Amazing Amy» egentlig var en perfeksjonert versjon bestående av den virkelige Amys feil og mangler. Ekteskapet deres gikk mer og mer i oppløsning over tid. Begge to mistet jobben på grunn av lavkonjunkturen i løpet av Finanskrisen i 2008. De flyttet fra New York City til Nicks hjemby North Carthage, i Missouri, for å ta seg av hans syke og døende mor. Nick ble etter hvert mer lat og fjern i ekteskapet. Han var også utro mot Amy sammen med Andie, en av studentene hans. Samtidig ble Amy stadig mer irritert på Nick, for å få henne til å flytte sammen med ham til Missouri.

Rettsmedisinske analyser av hjemmet deres avdekker mange blod-flekker som har blitt forsøkt vasket vekk, noe som indikerer et sannsynlig drap. Boney avdekker også bevis for økonomiske problemer, hjemlige konfrontasjoner, og Amys nylige planer til å kjøpe en pistol. Medisinske rapporter indikerer at Amy er gravid, noe Nick nekter for å ha visst om tidligere. Det oppdages også veldig kostbare gjenstander bestilt med Nicks kredittkort, samt en dagbok som fremhever Amys økende isolasjon og ensomhet. Dagboken ender med den påståtte frykten for at Nick planlegger å drepe henne.

## Rolleliste
* Ben Affleck som Nick Dunne
* Rosamund Pike som Amy Elliott Dunne
* Neil Patrick Harris som Desi Collings
* Tyler Perry som Tanner Bolt
* Kim Dickens som Detective Rhonda Boney
* Pattrick Fugit som Detective Jim Gilpin
* Emily Ratajkowski som Andie Hardy
* Casey Wilson som Noelle Hawthorne
* Kathleen Rose Perkins som Shawna Kelly
* Missi Pyle som Ellen Abbott
* Lisa Banes som Marybeth Elliott
* Boyd Holbrook som Jeff
* Scoot McNairy som Tommy
* Lee Norris som Officer Washington
* Carrie Coon som Margo Dunne
* Leonard Kelly-Young som Bill Dunne
* Cyd Strittmatter som Maureen Dunne
* Jamie McShane som Donnelly
* Lola Kirke som Greta
* Ricky Wood som Jason

## Referanser


## Eksterne lenker
*
Øystein Gaukstad

**Øystein Gaukstad** (født 2. juli 1912 i Lillehammer, død 29. februar 1996) var en norsk musikkforsker og bibliotekar. Han var sjef for Norsk Musikksamling, Universitetsbiblioteket i Oslo, i årene 1943–81, og utga en rekke bøker om norsk musikk.

## Referanser


## Eksterne lenker
* 
*
Trygge lokalsamfunn

**Trygge lokalsamfunn** er en nasjonal ordning for å forebygge ulykker og skader i norske kommuner og lokalsamfunn.  Ordningen er utviklet og forvaltes av Skadeforebyggende forum. Den har til hensikt å tilby norske kommuner verktøy og veiledning som kan bidra til å forebygge alvorlige ulykker og personskader. Kommuner som tar i bruk i metoden kan oppnå sertifisering som Trygt lokalsamfunn og inngå i det nasjonale nettverket for erfaringsutveksling som administreres av Skadeforebyggende forum.
## Historikk
Den nasjonale ordningen Trygge lokalsamfunn ble lansert i 2014 og er en videreutvikling av Safe Communities, som ble initiert av Verdens helseorganisasjon (WHO) i 1989. Trygge lokalsamfunn har tatt utgangspunkt i kriteriene fra Safe Communities, men disse er videreutviklet, tilpasset det norske samfunnssystemet og forankret i norsk politikk og lovverk. Den nasjonale ordningen Trygge lokalsamfunn erstatter ikke det internasjonale konseptet Safe Communities, men tilbyr et alternativ til kommuner som ønsker å jobbe systematisk med skadeforebygging innenfor et norsk rammeverk tilpasset lokale forutsetninger. 
## Formål
Trygge lokalsamfunn tilbyr kommunene en modell og verktøykasse for å skape trygghet for innbyggerne og innfri kravet om systematisk skadeforebygging i folkehelseloven. Modellen bygger på de fire grunntankene *tverrsektorielt* og *kunnskapsbasert* arbeid, med *bred medvirkning* i et *livsløpsperspektiv*. Verktøykassen består av en metode og tilhørende veileder for skade- og ulykkesforebygging, tilpasset plan- og bygningsloven, folkehelseloven og andre aktuelle lover og forskrifter. Norske kommuner som tar i bruk metoden, eller som har oppnådd eller jobber for internasjonal sertifisering, utveksler erfaringer og utvikler kompetanse i det nasjonale nettverket for Trygge lokalsamfunn. 

21 norske kommuner og to fylkeskommuner har godkjenning som Safe Community og deltar i det nasjonale nettverket for erfaringsutveksling. Flere kommuner har tatt i bruk den norske metoden for Trygge lokalsamfunn og forbereder sertifisering.
## Referanser

## Eksterne lenker
* Skadeforebyggende forums nettsider om Trygge lokalsamfunn
* Skadeforebyggende forums nettsted
Seriesystemet

**Seriesystemet** eller **ligasystemet** i sport er en konkurranseordning for turneringer og nivå-inndeling av idrettslag i divisjoner, avdelinger basert på lagenes kvalitet eller styrke. Serien innrettes på grunnlag av lagenes oppnådde resultater i turneringsspill (seriespill) i foregående sesong. Hensikten er at turneringsspill gjennom en sesong (vanligvis ett år) skal gjennomføres mellom rimelig jevnbyrdige motstandere. De beste lagene i en divisjon rykker opp ett nivå, mens de svakeste rykker ett nivå ned.
 
Seriesystemer forekommer i mange idretter og i mange land. 

## Seriespill

Seriesystemet er et konkurransesystem der alle spiller mot alle. Det er en fastlagt rekke av kamper der alle lagene i en avdeling spiller mot hverandre minst én gang og får poeng. Deltakeren som har flest poeng, og størst målforskjell hvis to har likt antall poeng, vinner serien i sin avdeling. Vinneren av den øverste divisjonen blir seriemester. 

Seriesystemet benyttes særlig i lagidretter som fotball, håndball og ishockey. Det norske seriesystemet i fotball består av en nasjonal del, administrert av Norges Fotballforbund og en lokal del administrert av de forskjellige fotballkretsene. 

Det er en nasjonale eliteserier i de fleste land. I Europa er toppdivisjonene i fotball tilknyttet UEFA (*Union of European Football Associations*), det europeiske fotballforbundet. 

Cupsystemet er derimot et turneringssystem etter utslagsmetoden der bare vinneren av en kamp går videre og konkurransen ender i en cupfinale mellom to.

## Eksempler på seriesystemet i norsk idrett
* Det norske seriesystemet i fotball for menn
** Eliteserien i fotball
** 1. divisjon fotball for menn
** 2. divisjon fotball for menn
** Lavere divisjoner i norsk fotball for menn: 3. divisjon, 4. divisjon, 5. divisjon, 6. divisjon, 7. divisjon, 8. divisjon
* Det norske seriesystemet i fotball for kvinner
## Eksempler på seriesystemet i utenlandsk idrett
* Ligasystemet i engelsk fotball
** Premier League (England)
** Football League Championship (England)
** Football League One (England)
* Scottish Professional Football League
* Bundesligaen i fotball for menn (Tyskland)
* Allsvenskan (Sverige)

## Se også
** Kategori:Eliteserien i fotball for menn (Norge)
** Kategori:Eliteserien i fotball for kvinner (Norge)
** :Kategori:Fotballserier i England
** Kategori:Nasjonale toppdivisjoner i fotball for menn
** Kategori:Nasjonale toppdivisjoner i fotball for kvinner

* Eliteserien i håndball for menn
* Eliteserien i håndball for kvinner

* Den norske eliteserien i bandy for herrer
* Den norske eliteserien i bandy for damer

* Eliteserier
* Mesterskap
* Cupsystemet

## Referanser
Swift (programmeringsspråk)

**Swift** er et objekt-funksjonelt programmeringsspråk for utvikling av programmer til Apples operativsystem iOS og OS X. Det bygger på kjernen av C og Objective-C, samt Cocoa og Cocoa Touch rammeverk. Swift ble først lansert under Apples utviklerkonferanse WWDC den 2. juni 2014. En 500-siders guide, *The Swift Programming Language*, kom ut i iBooks store samme dag.

## Eksterne lenker
* 
* https://developer.apple.com/swift/
Mykola Puzderko

**Mykola Puzderko** (født 13. juni 1990) er en ukrainsk freestylekjører som konkurrerer i hopp. Han representerte landet sitt under Vinter-OL 2014 i Sotsji, der han ble nummer 20. 

## Referanser


## Eksterne lenker
*
Pavel Krotov

**Pavel Krotov** (russisk: Павел Вадимович Кротов; født 24. april 1992 i Jaroslavl, død 25. mars 2023) var en russisk freestylekjører som konkurrerte i hopp.

Han representerte landet sitt i Vinter-OL 2014 i Sotsji, der han ble nummer 10.

## Referanser


## Eksterne lenker
*
Jia Zongyang

**Jia Zongyang** (født 1991) er en kinesisk freestylekjører som konkurrerer i hopp. Han representerte landet sitt under Vinter-OL 2014 i Sotsji, der han tok bronse.

Han tok sølv under Vinter-OL 2018.

Under Vinter-OL 2022 i Beijing, ble han nummer 7 individuelt og tok sølv i mikslagkonkurransen. 

## Referanser


## Eksterne lenker
*
Anton Kusjnir

**Anton Siarhjejevitsj Kusjnir** (belarusisk: Антон Сяргеевіч Кушнір; født 13. oktober 1984) er en belarusisk freestylekjører som konkurrerer i hopp. Han representerte landet sitt under Vinter-OL 2014 i Sotsji, der han tok gull.

## Referanser


## Eksterne lenker
*
Byron Wells

**Byron Wells** (født 3. april 1992) er en newzealandsk freestylekjører som konkurrerer i halfpipe. Han representerte landet sitt under Vinter-OL 2014 i Sotsji, der han ikke startet konkurransen. 

## Referanser


## Eksterne lenker
*
Lyman Currier

**Lyman Currier** (født 28. august 1994) er en amerikansk freestylekjører som konkurrerer i halfpipe. Han representerte landet sitt i Vinter-OL 2014 i Sotsji, der han ble nummer 28. 

## Referanser


## Eksterne lenker
*
Peter Crook

**Peter Crook** (født 9. januar 1993) er en freestylekjører fra De britiske Jomfruøyer som konkurrerer i halfpipe. Han representerte landet sitt under Vinter-OL 2014 i Sotsji, der han ble nummer 27. 

## Referanser


## Eksterne lenker
*
Xavier Bertoni

**Xavier Bertoni** (født 4. mai 1988) er en fransk tidligere freestylekjører som konkurrerte i halfpipe. Han representerte landet sitt under Vinter-OL 2014 i Sotsji, der han ble nummer 21. 

## Referanser


## Eksterne lenker
*
Marco Ladner

**Marco Ladner** (født 22. april 1998) er en østerriksk freestylekjører som konkurrerer i halfpipe. Han representerte landet sitt under Vinter-OL 2014 i Sotsji, der han ble nummer 19. 

Under Vinter-OL 2022 i Beijing, ble han utslått i kvalifiseringen. 

## Referanser


## Eksterne lenker
*
Microrchestia

***Microrchestia*** er en slekt innenfor tangloppefamilien av ordenen Senticaudata, som inngår i gruppen av amfipoder.

## Arter
* *[[Microrchestia bousfieldi]]* (Lowry & Peart, 2010)
* *[[Microrchestia macrochela]]* (Bousfield, 1971)
* *[[Microrchestia similis]]* (Bousfield, 1971)
* *[[Microrchestia watsonae]]* (Lowry & Peart, 2010)

Tidligere inkludert i slekten *Microrchestia*:

* *[[Microrchestia notabilis]]* (K.H. Barnard, 1935) akseptert som *[[Cochinorchestia notabilis]]* (K.H. Barnard, 1935)

## Eksterne lenker
*
Sergej Mozjajev

**Sergej Aleksandrovitsj Mozjajev**, russisk Сергей Александрович Можаев (født 22. februar 1988) er en russisk freestylekjører som konkurrerer i skicross. Han representerte landet sitt under Vinter-OL 2014 i Sotsji, der han ble utslått i åttendedelsfinalen. 

## Referanser


## Eksterne lenker
*
Alex Fiva

**Alex Fiva** (født 1986) er en sveitsisk tidligere freestylekjører som konkurrerte i skicross. Han representerte landet sitt under Vinter-OL 2014 i Sotsji, der han ble utslått i åttendedelsfinalen. 

Under Vinter-OL 2022 i Beijing tok han sølv og under Vinter-OL 2026 i Italia tok han bronse.  

## Referanser

## Eksterne lenker
* 
*
Lunds Dagblad

***Lunds Dagblad*** var en svensk dagsavis, utgitt i Lund i nesten to hundre år fra 1774 eller 1775 til 1970. 

Avisen begynte å utkomme i 1775 (1774?) som *Lunds Weckoblad*, med Gustaf Sommelius som grunnlegger. 1783—1812 ble den kalt *Nytt och gammalt* og 1813—97 *Lunds weckoblad Nytt och gammalt,* samt 1938—39 *Skånetidningen Lunds dagblad.* 

Thomas Thorild, Esaias Tegnér og Bengt Lidner har bidratt til avisen og blant redaktørene kan nevnes Lars Johan Colling, Anders Lidbeck, Fredrik Johan Berling, Edward Berling og A. F. Mathson.

1864-66 utkom avisen med to nummer i uken og 1867-1896 med tre før den i forbindelse med bytte av navn til Lunds Dagblad i 1897 ble det en dagsavis. Fra 1960 og fram til den ble nedlagt i desember 1970 gikk avisen imidlertid tilbake til ukentlig utgivelse. Lunds Dagblad var da Sveriges eldste frittstående avis og den eldste avisen i Skåne, uansett kategori.

Lunds Dagblads politiske orientering var konservativ, men i 1938 ble den organ for Folkpartiet. Til de mer kjente medarbeidere hørte Ture Sjögren og Alfred Fjelner. Også mange framstående lærere ved Lunds universitet medvirket regelmessig i avisen. Redaktører har blant andre vært Lars Johan Colling, Anders Lidbeck, fil. dr Fredrik Johan Berling, Edward Berling, A. F. Malhson, Gustaf E. Ericson (1923—35), Eric Ramm-Ericson (1935—38), Daniel Viklund (1938—39), Gösta Åkerholm (1939—50) og Martin Granning (1950-).

Avisens fremste lokale konkurrent var fra 1856 til 1921 den liberale *[[Folkets Tidning]]* og seinere *[[Sydsvenska Dagbladet]]*.

## Referanser
Daniel Bohnacker

**Daniel Bohnacker** (født 21. februar 1990) er en tysk freestylekjører som konkurrerer i skicross. Han representerte landet sitt under Vinter-OL 2014 i Sotsji, der han ble utslått i åttendedelsfinalen. 

Under Vinter-OL 2022 i Beijing, ble han utslått i kvartfinalen. 

## Referanser


## Eksterne lenker
*
Space Norway

**Space Norway AS** er et norsk statlig selskap som har som formål å forvalte og videreutvikle sikkerhetskritisk, romrelatert infrastruktur som dekker viktige norske samfunnsbehov. Selskapet oppstod i 1995 da deler av Norsk romsenters virksomhet i organisert i aksjeselskapsform. Tromsø Satellittstasjon AS (i dag del av Kongsberg Satellite Services) ble etablert for å drive operativ aktivitet mens Norsk Romsenter Eiendom AS (i dag Space Norway AS) ble etablerert som eier av infrastrukturen.

Konsernet består av morselskapet Space Norway og de heleide datterselskapene Statsat og Space Norway HEOSAT, samt 50 % eierandel av Kongsberg Satellite Services. 

Datterselskapet Statsat har ansvaret for drift og utvikling av småsatellitter for statlige formål. Virksomheten er primært knyttet til drift og fornying av Kystverkets AIS-satellitter. Oppdrag gjennomgås årlig. Datterselskapet Space Norway HEOSAT ble registrert i 2019 og er et prosjektselskap for etablering av bredbånd i Arktis ved to satellitter i høy-elliptisk bane med tilhørende bakkesegment. Kapasiteten er forhåndsolgt i sin helhet til det norske Forsvaret, US Space Force og Inmarsat. KSAT er en felleskontrollert virksomhet som eies 50/50 av Space Norway og Kongsberg Defence & Aerospace. KSAT er verdens største leverandør av tjenester for kontroll av og datamottak fra satellitter i polare baner. KSAT leverer tjenester til bl.annet Galileo og Copernicus som er viktige ESA/EU-finansierte programmer.

I november 2023 kjøpte selskapet Telenor Satellite.

## Arctic Satellite Broadband Mission
Arctic Satellite Broadband Mission (ASBM) er et norsk romfartsprosjekt utviklet av Space Norway for å levere bredbåndsdekning i arktiske områder. Prosjektet består av to satellitter i høyelliptiske baner som gir kontinuerlig dekning over polområdene, hvor tradisjonelle geostasjonære satellitter har begrenset rekkevidde.

Satellittene, ASBM-1 og ASBM-2, er basert på Northrop Grummans GEOStar-3 plattform og har en designlevetid på 15 år. De ble skutt opp med en SpaceX Falcon 9 rakett fra Vandenberg Space Force Base i august 2024. Satellittene er utstyrt med kommunikasjonsløsninger som støtter både kommersielle og militære behov, inkludert Europakommisjonen, Forsvaret og U.S. Space Force. Prosjektet er et samarbeid mellom Space Norway, det amerikanske kommunikasjonsselskapet Viasat (etter oppkjøpet av Inmarsat) og det amerikanske forsvarsdepartementet.

Dekningsområdet strekker seg fra 65° nord til Nordpolen, og systemet forbedrer kommunikasjon for skip, fly, forskningsstasjoner og sikkerhetsoperasjoner i Arktis. Prosjektet ble tatt i bruk i desember 2024.

## Referanser


## Eksterne lenker
*
Alexander Dale Oen Arena

**Alexander Dale Oen Arena** (**AdO arena**) er et kommunalt anlegg for svømming og stuping i Bergen. Anlegget er navngitt etter svømmeren Alexander Dale Oen og ble innviet 23. juni 2014. Anlegget ble offisielt åpnet 24. oktober 2014, og åpnet i vanlig drift 27. oktober 2014. Anlegget avløste Sentralbadet, som stengte 23. oktober etter 54 års drift.

I tillegg til svømme- og stupefasiliteter huser anlegget en flerbrukshall og Amalie Skram videregående skole med 1&nbsp;000 elever.

Svømme- og stupefasilitetene inkluderer hovedbasseng, stupebasseng, opplæringsbasseng, aktivitetsbasseng for barn, varmekulp for blant annet stupere samt to vannrutsjebaner med eget stoppbasseng. Anlegget har garderobekapasitet for ca. 1&nbsp;000 personer.

Anlegget er tegnet av det danske firmaet KHR Arkitekter.

## Fasiliteter
### Hovedbasseng
50 × 25 meter, med 3 meter dybde i hele bassengarealet 
:10 stk. svømmebaner à 50 meter, eller
:10 svømmebaner à 25 meter + 10 baner à 23 meter. (Bassenget kan også deles i for eksempel i fem baner à 50 meter og fem à 25 meter. Den resterende fjerdedelen kan brukes til annet aktivitesareal.)
:Heve- og senkebunn i ¼ av bassenget.
:2 hydrauliske heve- og senkebro 2 meter bredde, slik at hovedbassenget kan deles inn i mange ulike aktivitetsflater.
:Tilrettelagt for vannpolo.

### Opplæringsbasseng
16,7 × 12,5 meter med hev- og senkbar bunn i hele bassenget med rampe for funksjonshemmede.

### Aktivitetsbasseng
12 × 6,5 meter med dybde fra 0–60 cm for de minste.

### Stupebasseng
25 × 18,5 meter, med 5 meter dybde i hele bassengarealet.
Her er det stupetårn med følgende:
:10 meter plattform
:7,5 meter plattform
:5 meter plattform
:3 meter sviktbrett
:1 meter sviktbrett
:7 svømmebaner à 25 meter (når bassenget ikke brukes til stup)
:Tilrettelagt for undervannsrugby

### Varmekulp
Varmekulp for blant annet stup, plass til ca. 5–6 personer.

### Rutsjebaner
To vannrutsjebaner med ulik lengde. 68 meter for den største, og 26 meter for den minste. Begge rutsjebanene munner ut i eget stoppbasseng.

### Garderober
Kapasitet for ca. 1&nbsp;000 personer. Også garderober for mennesker med spesielle behov, i tillegg til badstue for begge kjønn i tilknytning til garderobedelen.

### Servering
Innendørs serveringsareal i tilknytning til svømmehallen.

### Tørrtrening
Tørrtreningsareal på 1&nbsp;100 m², med trampoline, skumbasseng etc. Kan under større arrangement bli benyttet som tribune for publikum, slik at tribunekapasiteten utvides til ca. 2&nbsp;400 tilskuere inklusiv egne plasser avsatt til funksjonshemmede.

## Referanser


 


## Eksterne lenker
* AdO Arena - Alexander Dale Oen Arena 
* Snart åpner en ny storstue i Bergen NRK Hordaland - NRK.no, publisert 22. oktober 2013. Besøkt 23. oktober 2014.
* Illustrasjoner av hvordan anlegget er tenkt å bli  Bergen kommune (PDF-fil). Besøkt 23. oktober 2014. 
* «Helleren» stakk av med sigeren Hordaland fylkeskommune, publisert 25. januar 2008. Besøkt 23. oktober 2014.
* Presentasjon av vinnerutkastet Hordaland fylkeskommune (PDF-fil). Besøkt 23. oktober 2014.
Bastian Juell

**Didrik Bastian Juell** (født 22. februar 1990) er en norsk freestylekjører som konkurrerte i skicross. Han representerte landet sitt under Vinter-OL 2014 i Sotsji, der han ble utslått i kvartfinalen etter et hopp på 72 meter. Han har tre pallplasser i verdenscupen, blant annet tredje plass i Arosa, Sveits. Juell ble kåret til «Rookie of the Year» i verdenscupen 2012 da han ble nr 5 sammenlagt i verdenscupen.  

## Referanser


## Eksterne lenker
*
Brady Leman

**Brady Leman** (født 1986) er en canadisk freestylekjører som konkurrerer i skicross. Han representerte landet sitt under Vinter-OL 2014 i Sotsji, der han ble nummer 4.

Han tok gull under Vinter-OL 2018.

Under Vinter-OL 2022 i Beijing, ble han nummer 6. 

## Referanser


## Eksterne lenker
*
Grillspidd

Et **grillspidd**, **grillspyd** eller bare **spidd**, er en tynn, spiss jernpinne brukt til å grille noe på over åpen varme.

Matbiter træs på spiddet før grillingen, og ofte beholdes den ferdiggrillede maten på spiddet under servering. I så fall inneholder spiddet ofte flere ulike ingredienser. Eksempel på mat som kan finnes på et grillspidd er biter av storfekjøtt, svinekjøtt, kyllingkjøtt, løk, maiskolber, paprika med mere.

Selve spiddet kan være laget av metall eller tre. Grillspidd av metall er normalt laget for å gjenbrukes etter oppvask, mens trespidd er engangsartikler.

## Referanser
Jegor Korotkov

**Jegor Vadimovitsj Korotkov**, russisk Егор Вадимович Коротков (født 14. april 1986) er en russisk freestylekjører som konkurrerer i skicross. Han representerte landet sitt under Vinter-OL 2014 i Sotsji, der han ble nummer 5. 

## Referanser


## Eksterne lenker
*
Utskarpen Idrettslag

**Utskarpen Idrettslag** fra Utskarpen i Rana kommune i Nordland ble stiftet 27. april 1947. Klubben har aktivitet innen fotball, hestesport, innebandy og ski, og driver også idrettsskole. I senere år har klubben særlig utmerket seg innen hestesport; Utskarpen IL fikk sin første nordnorske mester i sprangridning i 2007 og arrangerte selv det nordnorske mesterskapet i sprangridning i 2009.

Utskarpen IL hadde sist seniorlag i fotball for menn i 2000. Hjemmebanen i fotball er Utskarpen grusbane.

## Kilder
*Hjemmeside hos Speaker.no (besøkt 3. juni 2014)
*Norges Fotballforbund: Utskarpen IL (besøkt 3. juni 2014)
*Arne Brustad (red.): *[http://urn.nb.no/URN:NBN:no-nb_digibok_2012042508036 Aktive fotballspillere. Bind 2]*. Idrettsforlaget, Oslo 1953 (s. 488, digitalisert av Nasjonalbiblioteket)
*Brønnøysunds Avis: Nordnorsk mester hilser til oldefar (22. september 2007, arkivert hos Retriever Norge)
*Nordlys: Storeslem for Tromsø-trio i sprang-NNM (s. 22, 1. september 2009, arkivert hos Retriever Norge)
*Terminlister og tabeller hos Norges Fotballforbund (besøkt 3. juni 2014)
*Utskarpen.net: Labb- og Linecup'en  (for draktfarger) (udatert, besøkt 3. juni 2014)
Kungliga Hovkapellet

**Kungliga Hovkapellet** er et svensk orkester med sete i Stockholm. Orkesteret har historiske røtter tilbake til 1526 og har siden 1773 tjenestegjort ved Stockholmsoperaen.

## Historie
Orkesteret ble nevnt i hoffets regnskaper i 1526 i Gustav Vasas regjeringstid. Navnet på tolv musikere er bevart fra denne tiden, hovedsakelig blåsere og paukister, men ingen strykere.

Gustav Vasas eldste sønn Erik XIV utvidet orkesteret, men på begynnelsen av 1600-tallet under Karl IX, begynte en tid med forfall. Gustav II Adolf besteg tronen i 1611 og orkesteret fikk dermed nytt liv. Hans bryllup i 1620 med Maria Eleonora av Brandenburg foregikk med stor festivitas og med orkesteret som sentral medvirkende. Gustav II Adolf ga orkesteret en organisasjon og ansatte Anders Düben som sjef. Gjennom fire generasjoner avløste medlemmer av familien Düben hverandre som ledere for Hovkapellet og den siste var i virksomhet til 1726. En stor musikksamling, den såkalte Dübensamlingen ved Uppsala universitetsbibliotek er resultatet av familiens virksomhet i Stockholm.

Fra 1730-tallet, under hovkapellmestre som Johan Helmich Roman og Francesco Antonio Uttini, begynte en ny blomstringstid for orkesteret og i tillegg det svenske musikklivet. Under Johan Helmich Romans ledelse holdt hovkapellet fra 1731 offentlige konserter i Riddarhuset. På dette tidspunkt hadde ensemblet også sangere, men fra 1773 da Gustav III grunnla Stockholmsoperaen ble orkesteret rent instrumentalt, forøvrig det første profesjonelle orkesteret i Sverige. Orkesterets oppgave var å være teaterorkester og å delta i ulike seremonier ved hoffet.

Hovkapellet hadde i 1782 ca. 50 fast ansatte musikere og holdt seg i denne størrelsen frem til 1938 da antallet økte til 73. I 1968 talte orkesteret 93 musikere og i 1970 120 medlemmer. Hovkapellet hadde i 2014 107 medlemmer. 

## Kjente medlemmer av Kungliga Hovkapellet
LMA står for Ledamot Musikaliska Akademien.

*Hugo Alfvén 1890-1891, fiolinist. LMA 1908.
*Carl Arnold cellist 1851-1867. Sønn av den tysk-norske komponist Carl Arnold.
*Tor Bernhard Wilhelm Aulin fiolinist, konsermester fra 1889. LMA 1895.
*Johann Jacob Bach, fløytist, 1713-1722. Bror av Johann Sebastian Bach.
*Franz Berwald 1812, fiolinist. LMA 1864.
*Anders Düben d.e, organist, kapellmester, 1642-1662
*Anders von Düben d.y., kapellmester, 1699-1726
*Gustaf Düben d.e., organist, kapellmester, 1663-1690
*Gustaf von Düben d.y., kapellmester, 1690-1699
*Joachim von Düben, diskantist, 1683-1685
*Martin Düben, 1626-1633
*Nicolaus Düben, 1665-1674, 1675-1677
*Peter Düben, 1647-1648, 1649-1658
*Christian Geist, organist, sanger, 1670, 1671-1679
*Fredrik Pacius 1827-1834, fiolinist
*Georg Joseph Vogler, organist, kapellmester, 1786-1799

## Referanser


## Eksterne lenker
* 
*
Hovdetoppen

**Hovdetoppen** er en ås i Gjøvik like vest for sentrum. Toppen ligger 258 meter over havet.

På nordsiden av åsen er det alpinanlegg og hoppbakke, ned mot Hovdetjernet med Fastland badeanlegg. På sørsiden ligger Brusveen gård.

På toppen finnes ruiner etter Hovdetoppen restaurant. Denne ble oppført som nødsarbeid i 1920-årene. Finansieringen var blant annet et lån på 75 000 kroner fra Frydenlunds Bryggeri, på betingelse av at kommunen festet bort en tomt på 40 mål til selskapet A/S Hovdetoppen. Anlegget skulle så tilfalle kommunen vederlagsfritt etter 30 år. Det var strid om sjenkerettigheter, men bystyret vedtok planene i 1927 med 26 mot 2 stemmer, og anlegget sto ferdig den 6. oktober 1928.

Restauranten brant ned i 1964. Det foreligger nå forslag om et nytt opplevelsesenter på toppen.

## Referanser
Norges G18-landslag i fotball

**Norges G18-landslag i fotball** er et fotballandslag for gutter som er 18 år eller yngre på det tidspunkt kvalifiseringen til et mesterskap starter.

## Historikk
### 2011&ndash;2012
1. september 2011 vant Norge 2&ndash;0 mot Tsjekkia i siste test før EM-kvalifiseringen, etter mål fra Henrik Kjelsrud Johansen og Kim Skogsrud. Latvia, Kypros og Island var Norges motstandere i EM-kvalifiseringen som startet oktober samme år.

I mars 2012 spilte Norge to kamper mot Serbia. Etter å ha vunnet den første kampen, tapte Norge returoppgjøret 3&ndash;1 til tross for utligning fra Marius Lundemo tidlig i annen omgang.

## Nåværende tropp
Oppdatert 14. november 2024.
 Norges tropp til EM-kvalifiseringskampene mot Estland U18 onsdag 13. november 2024 kl. 13:00, mot Georgia U18 lørdag 16. november 2024 kl. 13:00 og mot Sverige U18 tirsdag 19. november 2024 kl. 18:00.

### Andre spillere
Spillere som har vært med i landslagstroppen de siste 12 månedene.

## Trenere

*  Knut Torbjørn Eggen (2011)
*  Øivind Nilsen (2012)
*  Bård Flovik (2013)
*  Geir Hansen (2014) med Tore André Flo som assistent.
*  Pål Arne Johansen (2017)
*  Luis Pimenta (2020)
*  Luis Pimenta (2022)
*  Luis Pimenta (2023)
*  Even Sel (2023–) 

## Referanser


## Eksterne lenker
*
Agora (svensk tidsskrift)

:*Artikkelen handler om det svenske tidsskriftet Agora. Se også [[Agora (tidsskrift)]].

***Agora**'' var et svensk tidsskrift som kom ut fra 1986 til 1994. Det var et kultur- og debatt-tidsskrift. Blant bidragsyterne var Ana L. Valdés.

## Eksterne lenker
* , Kungliga bibliotekets tidsskriftskatalog.
Grasdalen kraftverk

**Grasdalen kraftverk** er et vannkraftverk sør for Gullbotn i Samnanger kommune i Vestland.

Det er et elvekraftverk som utnytter et fall på 94 meter fra Langavatnet.

Installert effekt er 640 kW på to aggregater, en peltonturbin og en francisturbin. 
Årsproduksjon er 2,9 GWh.

Kraftkameratene AS startet kraftverket i 2000.

## Referanser


## Kilder
* 
* NVE vannkraftdatabase
Fuleco

**Fuleco** var den offisielle maskoten for VM i fotball 2014. Maskoten er et beltedyr av arten *Tolypeutes tricinctus*, som er hjemmehørende i Brasil. Navnet er et teleskopord sammensatt av **Ful** fra **Fu**tebo**l** (fotball) og **eco** fra **eco**logia (økologi). Navnet ble valgt med til sammen over 1,7 millioner stemmer.

## Se også
*VM i fotball 2014

## Referanser
One Love, One Rhythm – The 2014 FIFA World Cup Official Album

***One Love, One Rhythm – The 2014 FIFA World Cup Official Album*** er det offisielle samlealbumet til VM i fotball 2014, utgitt 8. mai 2014 av Sony Music Entertainment.

## Spor

## Se også
*VM i fotball 2014

## Eksterne lenker
*
Minamitalitrus zoltani

***Minamitalitrus zoltani*** er den eneste arten i slekten *Minamitalitrus* innenfor tangloppefamilien av ordenen Senticaudata, som inngår i gruppen av amfipoder.

## Eksterne lenker
* 
*
Mysticotalitrus

***Mysticotalitrus*** er en slekt innenfor tangloppefamilien av ordenen Senticaudata, som inngår i gruppen av amfipoder.

## Arter
* *[[Mysticotalitrus cryptus]]* (Friend, 1987)
* *[[Mysticotalitrus tasmaniae]]* (Ruffo, 1949)
 
## Eksterne lenker
*
2014 FIFA World Cup Brazil

***2014 FIFA World Cup Brazil*** er det offisielle videospillet for VM i fotball 2014, utgitt av EA Sports for PlayStation 3 og Xbox 360 i april 2014.

## Se også
* VM i fotball 2014

## Eksterne lenker
*
Caxirola

**Caxirola** (uttales [kaʃiˈɾɔla]) er et brasiliansk perkusjonsinstrument oppfunnet av Carlinhos Brown. Det består av en lukket kurv av plast med flat bunn, og er fylt med små syntetiske partikler. Lyden frambringes ved å riste instrumentet med hånda, og det klassifiseres derfor som en idiofon. Caxirola ble 27. september 2012 valgt til det offisielle musikkinstrumentet under VM i fotball 2014, men vil på grunn av sikkerheten ikke bli tillatt å bruke under kamper på stadion.

## Se også
*VM i fotball 2014

## Referanser
Seeding til VM i fotball 2014

**Seedingen til [[VM i fotball 2014]]** ble avgjort på grunnlag av lagenes FIFA-ranking pr. oktober 2013.

## Trekning
Trekningen fant sted 6. desember 2013 i Costa do Sauípe Resort i Mata de São João i Bahia. Vertsnasjonen Brasil (som var forutbestemt til å være i gruppe A, til tross for sin 11.-plass på FIFA-rankingen) og de syv toppseedede lagene ble plassert i pott 1. Deretter ble lagene fra Afrika og Sør-Amerika plassert i pott 2, lagene fra Asia og Nord-Amerika i pott 3 og lagene fra Europa i pott 4.

Som i tidligere turneringer hadde FIFA som mål å skape geografisk spredning i gruppene, samt unngå at lag fra samme konføderasjon blir trukket i samme gruppe (med unntak av UEFA-medlemmer; maksimalt to UEFA-lag per gruppe er tillatt). Det var derfor noen ekstra prosedyrer som måtte til under trekningen:
#Ett europeisk lag (Italia) ble først tilfeldig trukket fra pott 4 og plassert i pott 2 for å lage fire potter á åtte lag
#Trekningen fortsatte ved at de andre syv seedede lagene fra pott 1 ble delt inn i gruppene B-H (med Brasil allerede valgt til å være i gruppe A)
#For å opprettholde geografisk spredning ble en egen *pott X* opprettet under trekningen der de fire seedede søramerikanske lagene (fra pott 1) ble plassert. Ett lag fra Sør-Amerika ble trukket ut (Uruguay)
#Det europeiske laget i pott 2 (Italia) ble deretter plassert i gruppen av førstelaget trukket fra *pott X* (Uruguay). Dette ble gjort for å unngå at 3 europeiske lag havnet i samme gruppe
#Alle de gjenværende lagene ble deretter trukket fra sine potter til de respektive gruppene i alfabetisk rekkefølge

Hver gruppe består dermed av 4 lag fra hver sin pott. Eksempelvis består gruppe A av Brasil (pott 1), Kamerun (pott 2), Mexico (pott 3) og Kroatia (pott 4). Gruppe B består av Spania (pott 1), Chile (pott 2), Australia (pott 3) og Nederland (pott 4), osv. Ingen av lagene fra samme pott kan dermed møte hverandre før tidligst åttedelsfinalene.
Hatten (tidsskrift)

***Hatten*** var et politisk tidsskrift som ble gitt ut av ut av den seinere teatersekretæren Olof Kexél. Det kom  bare ut med 11 nummer mellom 19. desember 1768 og 8. mai 1769.
Det ble trykktet ved Kongl. Finska boktryckeriet i Stockholm.

## Kilder
Sveriges periodiska litteratur, Stockholm 1895
Dommere i VM i fotball 2014

I mars 2013 offentliggjorde FIFA en liste over 52 dommere (hver med 2 assistenter) til det kommende fotball-VM i Brasil. 14. januar 2014 utpekte FIFAs dommerkomité 25 dommertrioer og åtte støtteduoer fra 43 ulike land. Dommerne er representert fra alle de seks hoved-fotballforbundene i verden. 

## Referanser
Prisma (kulturtidsskrift)

***Prisma*** var et kulturtidsskrift om litteratur, kunst, musikk, teater og dans som ble utgitt 1948–1950. Hovedredaktør var Erik Lindegren.  Som programerklæring uttalte han at å fastslå «de ulike kunstartenes stilling i nåtiden», men det var ikke et utelukkende modernistisk tidsskrift, men den inneholdt også artikler om for eksempel kirkeskulptører fra middelalderen og svensk litteratur fra 1700-tallet. Blant medarbeiderne kan nevnes blant andre Karl Birger Blomdahl, Birgit Åkesson og Ilmar Laaban. 

Utover essayer inngikk også skjønnlitterære bidrag av både eldre og yngre forfattere som Bertil Malmberg, Hjalmar Gullberg, Gunnar Ekelöf, Erik Lindegren, Stig Dagerman, Gösta Oswald med flere. Med sin høye kvalitet både hva gjelder innhold og visuell utformning og sin brede, initierte entusiasme innen alle ytringer i kulturen anses det å være kanskje det mest ambisiøse svenske tidsskriftprosjekt på 1900-tallet.

## Referanser


## Kilder
**Svenskt Litteraturlexikon*, 1970
**Den svenska litteraturen 1920-1950. Modernister och arbetardiktare*, Bonniers 1989
*Lars Bäckström *Erik Lindegren*, Bonniers 1962
Kjell Pettersen

**Kjell Pettersen** er navnet til flere personer:

* Kjell Pettersen (fagforeningsmann)
* Kjell Pettersen (fotballspiller)
* Kjell Pettersen (rallykjører)
Are Holen

**Are Holen** (født 18. juli 1945 i Oslo) er en norsk psykiater og psykolog. Han er professor emeritus ved Institutt for nevromedisin ved Norges teknisk-naturvitenskapelige universitet (NTNU) i Trondheim. 

Holen ble cand.psychol. i 1972 og cand.med. i 1978 og har også studert sanskrit i tre år. Han ble dr.med. i 1990 på avhandlingen *A long-term outcome study of survivors from a disaster: The Alexander L. Kielland disaster in perspective* og er spesialist i psykiatri. Han er nasjonalt og internasjonalt kjent for sine arbeider innen stress- og katastrofeforskning. 

Holen avtjente en del av militærtjenesten som militærlege ved det nyetablerte Kontoret for katastrofepsykiatri ved Forsvarets sanitet, der han senere var ansatt i ulike forskerstillinger i 1980- og 1990-årene. Han var universitetslektor i psykiatri ved Universitetet i Oslo (UiO) 1984–1990 og forsker ved Langley Porter Psychiatric Institute ved University of California, San Francisco 1991–1992. Han ble førsteamanuensis i medisinske adferdsfag ved Universitetet i Trondheim i 1993, der han senere ble professor.

Han har vært sakkyndig i en rekke straffesaker i det norske rettsapparatet, blant annet 22. juli-rettssaken. Sammen med Dagfinn Winje fra Universitetet i Bergen har Holen kartlagt og utarbeidet en rapport om skadevirkninger fra ofrene etter 22. juli-angrepene.

I 1966 stiftet han organisasjonen Acem og har utviklet metoden Acem-meditasjon. Are Holen har skrevet flere bøker om meditasjon. De to siste publisert i 2025 er helt sentrale for utøvere av Acem-meditasjon: Moving Forward 1 og Moving Forward 2. En klassiker for dem som er interessert i Acem-meditasjon, er boken Psychology of Silence som er trykket i gjentatte opplag og oversatt til flere språk.

Holen ble i 2014 utnevnt til ridder av 1. klasse av St. Olavs Orden for sin samfunnsnyttige innsats.

Han er gift med psykolog Turid Suzanne Berg-Nielsen.

## Referanser


## Kilder
* Are Holen i Norsk biografisk leksikon

## Eksterne lenker
Orchestoidea tuberculata

***Orchestoidea tuberculata*** er en art i slekten *[[Orchestoidea]]* innenfor tangloppefamilien av ordenen Senticaudata, som inngår i gruppen av amfipoder.

## Eksterne lenker
*
Puss (tidsskrift)

***Puss*** var et svensk undergrunnstidsskrift som ble utgitt fra 1968 til 1974.

Inspirert av radikale satiriske tidsskrifter som eksempelvis *[[Siné Massacre]]* i Frankrike og *[[Simplicissimus]]* i Tyskland grunnla Lars Hillersberg tidsskriftet *Puss* sammen med blant andre Carl Johan De Geer, Lena Svedberg og Ulf Rahmberg. Blant de medvirkende i tidsskriftet kan nevnes blant andre Karin Frostenson, Sonja Åkesson og Lars Forssell.

I begynnelsen ble *Puss* utgitt hver fjortende dag, men med tiden ble utgavene mer og mer sjeldne. Det siste og tjuefjerde nummeret av tidsskriftet utkom i 1974.

Hillersberg utgav i 1993 et spesialnummer av *Puss*. Det ble publisert i form av en katalog til en separatutstilling han hadde i Midsommargården på Telefonplan i Stockholm.

## Eksterne lenker
* Om tidsskriftet ''Puss'' på tidskrift.nu
Nawaf Shukralla

**Nawaf Abdullah Ghayyath Shukralla** (født 13. oktober 1976) er en fotballdommer fra Bahrain. Han dømte sin første FIFA-kamp i 2008, og skal dømme under fotball-VM i Brasil 2014.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)
*   &ndash;   (gruppespill)

## Referanser


## Eksterne lenker
* Oversikt over internasjonale kamper hos worldfootball.net
* FIFA-profil
Reportage (tidsskrift)

***Reportage*** var en svensk nyhetstidsskrift initiert av Bertil Torekull og utgitt av Bonniers, som utkom noen måneder i 1980. 

Til tross for at konseptet til tidsskriftet var basert på inngående markedsundersøkelser og lanseringen hadde massiv markedsføring ble prosjektet et av Bonnierkonsernets største og mest kostbare fiaskoer.

## Eksterne lenker
* Svensk tidningsnostalgi: Reportage
Bakary Gassama

**Bakary Gassama** (født 10. februar 1979) er en gambisk fotballdommer. Han deltok i sommer-OL i 2012, der han var fjerdedommer under finalekampen mellom Mexico og Brasil. Gassama dømte også under Afrikamesterskapet i fotball i 2012 og 2013, samt under VM-kvalifiseringen i 2014.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)

## Referanser


## Eksterne lenker
* 
* Oversikt over internasjonale kamper hos WorldReferee.com 
* FIFA-profil
Runa (tidsskrift)

***Runa*** var et tidsskrift med folkloristisk og antikvarisk innhold som utkom i årene 1842-1850 og 1865-1876. Utgiver var Richard Dybeck.

*Runa* som kom ut med forskjellige tilleggstitler, utkom med to hefter i 1842, to i 1843, åtte mindre hefter i 1844, et stort hefte årlig i 1845 og 1847-1850 samt i en ny rekke med et årlig hefte i 1865 og 1869-1876. Innholdet bestod av fornminnebeskrivelser fra flere svenske landskap, nylig nedtegnet folkviser, viser i forbindelse med gjeting, folkedanser og leker (med tilhørende melodier), eventyr, overnaturlige fenomen og skikker, gåter, lokale plantenavn med mer. Tekstene ble illustrert med litografiske avbildninger.

## Referanser
Norra Hallands Tidning

***Norra Hallands Tidning*** var en avis som ble gitt ut i Varberg mellom 1864 og 1876. Den ble deretter slått sammen ned avisen *[[Vestkusten]]* og dannet *[[Norra Hallands Tidning Vestkusten]]*. Avisen kom ut på onsdager og lørdager og hadde Carl Axel Kindvall som ansvarlig utgiver.

## Kilder
**Varberg - en kommuns historia, Varbergs kommun, 1993. Varberg: Carlssons Boktryckeri AB. ISBN 91-630-1470-X*
Noumandiez Doué

**Noumandiez Doué** (født 29. september 1970) er en fotballdommer fra Elfenbenskysten. Han dømte sin første FIFA-kamp i 2004.

Han har blant annet dømt i Afrikamesterskapet i fotball i 2010, 2012 og 2013, samt vært delaktig i U20-VM i fotball 2011, Afrikas Champions League (2011), VM i fotball for klubblag (2011), samt i kvalifiseringskamper til fotball-VM i 2010 og 2014, og i fotball-VM i Brasil 2014.

I 2011 ble han kåret til årets dommer av den afrikanske fotballkonføderasjonen CAF.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)

## Referanser


## Eksterne lenker
* Oversikt over internasjonale kamper hos WorldReferee.com 
* FIFA-profil